Owe des herzelichen leides (Mit aufgelösten Abbreviaturen)
Owe des herzelichen leides·
vnd ist es tag· als dv min trut nv von mir scheidest·
wem last dv danne ein senedes wip·
es mag dich wol von recht erbarmen·
es vmbe vieng nie vrǒwe mit ir blanken armen
so rechte liebes mannes lip·
wie sol es iemer werden rât·
din zvcht din manheit vnd din milte·
hat mich mit swerten vnd ǒch mit sper· er vochten vnder helme vnd vnder schilte
mit heldes hant· in liehter wât·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse